Han var innvalgt i Vikna kommunestyre fra 2007 til 2011 og igjen fra 2015, og Nord-Trøndelag fylkesting fra 2007 og frem til sammenslåingen av Nord- og Sør-Trøndelag i 2018. Han var nestleder i Nord-Trøndelag Ap fra 2010 til 2012 og fylkesråd for regional utvikling i Nord-Trøndelag fra 2011 til 2018, fra 2013 som fylkesrådets nestleder. Etter fylkessammenslåingen ble han medlem av Trøndelag fylkesting og leder i hovedutvalget for næring.